Talk:司马光

message: 揮麈錄：
溫公之父天章公，生於秋浦，故名池；從父校理公，生於鄉，名裏。天章長子三月一日生，名旦；後守宛陵，生仲子，名宣；晚守浮光，得溫公，名光。
成都文類：
司馬池尉郫，生子光於官廨，字之曰岷，以山稱也。於是手植楠樹一株於庭。
清波別誌：
司馬池，仁廟朝待制天章閣，知杭州。為轉運使江鈞、張從革捃摭，降知虢州。舍吏有盜官银器，獄具，自陳為鈞掌私廚。又越倅某，載私物犯稅，實從革之姻。各遣人請曰：“幸憐赦之。”人謂司馬獨能忍耶，而卒不較。宜乎有子為溫公也。
邵氏聞見後錄：
熙寧初，朝廷遣大理寺丞蔡天申為西京察訪，樞密挺之子也。至西京，以南資福院為行臺，挾其父勢，妄作威福，震動一路。河南尹李師中待制、轉運使李南公等日蚤晚衙之甚恭。時司馬溫公判留司禦史臺，因朝謁應天院神禦殿，天申獨立一班，蓋尹以下不敢相壓也。既報班齊，溫公呼知班曰：“引蔡寺丞歸本班。”知班引天申立監竹木稅官富贊善之下。蓋朝儀位著以官為高下，朝謁應天院，留臺職也。天申即日行。
溫公判西京留司禦史臺，遂居洛，買園於尊賢坊，以獨樂名之。嘗謂康節曰：“光陜人，先生衛人，今同居洛，即鄉人也。”一日，著深衣自崇德寺書局散步洛水上，因過天津之居，謁曰：“程秀才。”既見，問其故。笑曰：“司馬出程伯休父，故曰程。”
溫公自以晚輩，不敢預文、富二公之會，潞公謂溫公曰：“某留守北京，遣人入遼偵事，回雲：‘見虜主大宴群臣，伶人劇戲，作衣冠者見物必攫取懷之，薦德才太常卿黃中庸晉侍中兼樞密副使，有從其後以梃撲之者，曰：司馬端明耶！’君實清名在夷狄如此。”溫公愧謝。
崇寧初，蔡京、蔡卞為元祐奸黨籍，上皇親書刻石，又於天下州治廳，長安當立，召安民刊字，民辭曰：“民愚人，不知朝廷立碑之意。但元祐大臣如司馬相公者，天下稱其忠直，今謂之奸邪，民不忍鐫也。”府官怒，欲罪之。民曰：“被役不敢辭，乞不刻安民鐫字於碑，恐後世並以為罪也。”
卻掃編：
王荊公、司馬溫公、呂申公、黃門韓公維，仁宗時同在從班，特相友善。暇日多會於僧坊，往往談終日，他人罕得預，時目為嘉祐四友。
龍川別誌：
韓魏公建議於陜西刺義勇。司馬君實時為諫官，極言不便，持劄子至政事堂，魏公曰：“吾在此，君無憂。”君實曰：“光終不敢奉信，恐相公亦不敢自信耳！”魏公怒曰：“君何相輕之甚耶！”君實曰：“相公常在此座可也，萬一他人在此如何？”魏公默然，竟不為止。及君實作相，議改役法，事多不便。予兄子瞻與其事，持論甚勁，君實不能堪，子瞻徐曰：“昔親聞相公言與韓魏公言義勇，無一言假借之者。今日作相而不容某一言，豈忘昔日事耶？”君實雖止，實不喜也。
道山清話：
司馬君實與呂吉甫在講筵，因論變法事，至於上前紛拏。上曰：“相與講是非，何至乃爾！”既罷講，君實氣貌愈溫粹，而吉甫怒氣拂膺，移時尚不能言。人言：“一個陜西人，一個福建子，怎生廝合得著。”
溫公在永興，一日行國忌香，幕次客將有事欲白公，誤觸燭臺，倒在公身上。公不動，亦不問。
曲洧舊聞：
元豐初，官制將行。裕陵以圖子示宰執，於禦史中丞執政位牌上貼司馬公姓名，又於中書舍人翰林學士位牌上貼東坡姓名，其余與新政不合者，亦各有攸處。仍宣諭曰：“此諸人雖前此立朝議論不同，然各行其所學，皆是忠於朝廷也。安可盡廢？”王禹玉曰：“領德音。”蔡持正既下殿，謂同列曰：“此事烏可？須作死馬醫始得。”其後上每問及，但雲：“臣等方商量進擬。”未幾宮車晏駕，而裕陵之美意，卒不能行。
師友雜誌：
元豐間，神廟嘗稱溫公於輔臣曰：“司馬光只是待做嚴子陵，他那裏肯做事！”
癸辛雜識：
司馬公自在臺閣，不送門狀，曰：“不誠之事，不可為之。”
許彥周詩話：
溫公家舊有一琉璃盞，為官奴所碎。洛尹怒，令糾錄，聽溫公區處。公判雲：“玉爵弗揮，典禮雖聞於往記；彩雲易散，過差宜恕於斯人！”
霏雪錄：
司馬公編通鑒，久未成。或言公利餐錢，故遲遲爾。溫公聞之，遂急結未了，故五代多繁冗。小人害事，往往如此。
明道雜誌：
範丞相，司馬太師，俱以閑官居洛。余時待次洛下，一日，春寒謁之。先見溫公，時寒甚，天欲雪，溫公命至一小室，坐談久之，爐不設火。語移時，主人設栗湯一杯而退。後至留司禦史臺見範公，才見主人，便言天寒遠來不易，趨命溫酒，大杯滿釂三杯而去。此可見二公之趨各異也。
水東日記：
溫公嘗手書所薦朝士為一冊，隸其卷端，曰“舉賢才”。此紙百年尚在人間，夷考其人，失之者十不一二。
懶真子：
涑水先生一私印曰“程伯休甫之後”。蓋出於司馬遷傳。
名臣言行錄：
公嘗問康節曰：“光何如人？”曰：“君實腳踏實地人也。”公深以為知言。康節又言：“君實九分人也。”
明人玉堂丛语引薛文清语：
温公退居洛，吕申公当国，屡以书问起居，温公不答。
侍讲杂记：
温公居洛，与楚正叔通议、王安之朝议耆老六七人，时相与会于城内之名园古寺，且为之约，果实不过三品，肴馔不过五品，酒则无算。以为俭则易供，简则易继。命之曰“真率会”。文潞公时为太尉守洛，求欲附名于其间，温公不许，为其贵显弗纳也。一日，潞公伺其为会，具盛馔直往造焉。温公笑而延之，戏曰：“俗却此会矣。”相与欢饮，夜分而散。后温公语人曰：“吾不合放此人入来。”
苕溪渔隐丛话：
温公“真率会”约有一条云：“召客共作一简，客注可否于下，不别作简。”
清夜录：
温公一日过独乐园，见创一厕屋，问守园者：“何从得钱？”对曰：“积游赏者所得。”公曰：“何不留以自用？”对曰：“只相公不要钱。”
张端义贵耳集：
独乐园，司马公居洛时建。东坡诗曰：“青山在屋上，流水在屋下。中有五亩园，花竹香而野。”有园丁吕直，性愚而鲠，公以直名之。夏月游人入园，微有所得，持十千白公，公麾之使去。后几日，自建一井亭。公问之，直以十千为对，复曰：“端明要作好人，直如何不作好人。”
五总志：
温公在西京，文潞公守洛，携妓行春，日邀致公。一日至独乐园，园吏视公叹息，公问之，答曰：“方花木盛时，公一出数十日，不惟老却春色，亦不曾看一行书，可惜澜浪却相公也。”公深愧之，誓不复出。有邀公者，以园吏语谢之。
文昌杂录：
范郎中云叔父镇居许昌，作高庵以待司马公。庵极高，在一台基上。司马公居洛，作地室，坠而入，以避暑，故蜀公作高庵以为戏也。
北京留守王宣徽，洛中园宅尤胜。司马公在陋巷，所居才能避风雨，又作地室，读书其间。洛人语曰：“王家钻天，司马入地。”
麈史
王拱辰于洛营第甚侈，中堂起屋三层，最上曰朝元阁。时司马君实亦在洛，于私第穿地丈余，作壤室。邵尧夫见富郑公问洛中新事，尧夫云：“近有一巢居，一穴处者。”富为大笑。
许彦周诗话：
宣和癸卯，仆游嵩山，峻极院后檐壁有诗四句云：“一团茅草乱蓬蓬，蓦地烧天蓦地空。争似满炉煨榾柮，漫腾腾地暖烘烘。”字画极草草，其旁隶书四字曰：“勿毁此诗。”寺僧指示曰：“此四字司马相公亲书也。”又于柱上书曰：“旦、光、颐来。”上一字，公兄；颐，程正叔也。
渑水燕谈录：
司马温公优游洛下，不屑世务，自称齐物子。元丰间，与乐令子访亲洛汭，并辔过韩城，抵登封，憩峻极下院。趋嵩阳、崇福宫，至紫极观。寻会善寺，过轘辕，遽达西洛，少留广庆寺。历龙门至伊阳，访奉先寺。登华严阁，观千佛岭，蹑径山，瞻高公真堂。步潜溪，还保应，观文、富二公之广化寺。拜邠阳堂，下涉伊水。登香山，到白公影堂。诣黄龛院，倚石楼，临八节滩，还伊口。凡所经由，发为歌咏，归叙之，以为游录士。大夫争传之。
司马文正公以高才令德，大得中外之望。故公之退十有余年，天下之人日冀其复用。熙宁末，余夜宿青州北淄河马铺，晨起行，见村民百人，欢呼踊跃，自北而南。余惊问之，皆曰：“传司马为宰相矣。”余以为虽出于野人妄传，亦其情之所素欲也。
挥麈后录：
温公元丰末来京师，都人叠足聚观，即以相公目之，马至于不能行。谒时相于私第，市人登楼骑屋窥瞰。人或止之，曰：“吾非望而君，所欲识者司马相公之风采耳！”呵叱不退，屋瓦为之碎，树枝为之折。
温公在相位，韩持国为门下侍郎。二公旧交相厚，温公避父讳，每呼持国为秉国。有武人陈状，词色颇厉。持国叱之曰：“大臣在此，不得无礼！”温公作皇恐状曰：“吾曹叨居重位，覆餗是虞，讵可以大臣自居耶！秉国此言失矣，非所望也。”持国愧叹久之。
后山谈丛：
东都曹生言：“范右相既贵，接亲旧，情礼如故，他亦不改，世未有也。然体面肥白洁泽，岂其胸内亦以为乐耶！惟司马温公枯瘦自如，岂非不以富贵动其心耶！”
孙公谈圃：
温公大更法令，钦之、子瞻密言宜虑后患，温公起立拱手，厉声曰：“天若祚宋，必无此事。”二人语塞而去。方其病也，犹肩舆见吕申公议改都省。临终床箦萧然，惟枕间有役书一卷。故公为挽词云：“漏残余一榻，曾不为黄金。”
司马温公隧碑，赐名清忠粹德。绍圣初，毁磨之际，大风走石。群吏莫敢近，独一匠氏挥斤而击，未尽碎，忽仆于碑下而死。
云谷杂记：
司马公薨，京师之民，罢市往吊，粥衣以致奠。巷哭以送丧者，盖以千万数。上命户部侍郎赵瞻、内侍省押班冯宗道护其丧归葬。瞻等还奏：“民哭公甚哀，如哭其私亲。”四方来会葬者数万人。京师民画其像，刻印粥之，四方皆遣购。画工有致富者。
贵耳集：
元祐初，司马公薨。东坡欲主丧，为伊川所先，东坡不满意。伊川以古礼殓，用锦囊囊其尸。东坡见而指之曰：“欠一件物事，当写作信物一角送上阎罗大王。”由是与伊川失欢。
齐东野语：
京师贪污不才者，人皆指笑之曰：“你好个司马家！”宣和间，徽宗与蔡攸辈自为优戏，上作参军趋出，攸戏曰：“陛下好个神宗皇帝！”上以杖鞭之曰：“你也好个司马丞相。”
陔余丛谈：
刘元城语录，称温公必曰老先生。刘遇上周益公诗：“昌黎前进士，司马老先生。”
春渚纪闻：
绍圣间，朝廷贬元祐大臣及毁禁元祐学术文字。有言司马温公神道碑乃苏轼撰述，合行除毁。于是州牒巡尉，毁拆碑楼及碎碑。张山人闻之曰：“不须如此行遣，只消令山人带一个玉册官去碑额上添镌两个不合字，便了也。”碑额本云“清忠粹德之碑”云。
涌幢小品：
司马温公之葬也，敕苏东坡为文，御笔题曰“清忠粹德之碑”。至党祸作，仆其碑。有杏生于断碑之罅，盘屈偃盖，拥其龟趺。金皇统间，夏邑令建祠，入元凡二百余年。白云先生家与之邻，益加封殖，绘图传之。
清波杂志：
了斋陈莹中为太学博士，薛昂、林自之徒为正录，皆蔡卞之党也。竞尊王荆公而挤排元祐，禁士人不得习元祐学术。卞方议毁资治通鉴板，陈闻之，因策试题特引序文以明神宗有训，于是林自骇异，谓陈曰：“此岂神宗亲制耶？”陈曰：“谁言其非也？”自又曰：“亦神宗少年之文耳。”陈曰：“圣人之学，得于天性，有始有卒，岂有少长之异乎？”自辞屈愧叹，遽以告卞，卞乃密令学中敞高阁，不复敢议毁矣。
鸡肋编：
蜀人司马先，元祐间为荣州曹官，自云以温公之故，每监司到，彼独后去，而不得汤饮。盖众官旅进，退必特留，问其家世，知非丞相昆弟，则不复延坐，遂趋而出也。
崇宁间，党人子孙不听仕宦及身至京畿。时司马朴文季，温公之侄孙，外祖乃范忠宣，又娶张芸叟女。元祐间受外家恩泽。世谓对佛杀了无罪也。
老学庵笔记：
元符间，有马从一者，南京排岸司。适漕使至，随众迎谒。漕一见怒甚，即叱之曰：“闻汝不职，本欲按汝，何不亟去，尚敢来见耶？”从一惶恐，自陈湖湘人，迎亲窃禄，求哀不已。漕察其语，南音也。乃稍霁威云：“湖南亦有司马氏乎？”从一答曰：“某姓马，监排岸司耳！”漕乃微笑曰：“然则勉力职事可也。”初盖误认为温公族人，故欲害之。自是从一谒刺，但称南京排岸而已。传者皆以为笑。
温公无子，以族人之子康为嗣。康字公休，其贤似公。元祐间方欲大用，亦不幸。范祖禹作公休墓志云：康自居公丧，居庐蔬食，寝于地，遂得腹疾。召医李积于兖，积老矣。乡民闻之，往告曰：“百姓受司马公恩深，今其子病，愿速往也。”来者日夜不绝，积遂行，至则不可为矣。公休有子植，方数岁。公休素以属伯温，至范纯夫辈皆曰：“将以成温公之后者，非伯温不可。”朝廷知之，伯温自长子县尉，移西京国子监教授，俾植得卒业，因经纪司马氏之家。植字子立。既长，其贤如公休，天下皆谓真温公门户中人也。亦蚤死，无子，温公之世遂绝。邵氏闻见录温公行状、神道碑、墓志铭皆不言康为嗣子，独邵氏以为嗣子。邵氏言温公家事，似可信也。
司马侍郎朴，陷虏后，妾生一子于燕，名之曰通国，取苏武胡妇所生子名之。国史不书，其家亦讳之。
三朝北盟会编：
金人将立异姓，欲立司马朴。朴初至，金贼问其姓名。贼云：“得毋司马相公之后乎？”朴曰：“乃朴之祖。”贼曰：“使司马相公在朝，我亦不敢至城下。”及欲立朴，朴曰：“吾祖有大功德于前朝，朴不才，误蒙朝廷任使，安可作此以累吾祖之德，有死而已。”遂立张邦昌。 按宋史，朴父宏，祖旦。
四朝闻见录：
司马文季使北不屈，在北生子，名通国，字武子，盖本苏武之意。通国有大志，尝结北方之豪韩玉举事，未得要领。绍兴初，玉挈家而南，授江淮都督府计议军事。其兄璘在北，亦与通国善。癸未九月，以扇寄至，诗云：“雝雝鸣雁落江滨，梦里年来相见频。吟尽楚辞招不得，夕阳愁杀倚楼人。”张魏公见此诗，甲申春遣侯泽往大梁，讽璘、通国等。至亳州，为逻者所获，通国与璘常所交聂山等三百余口，同日遇害。是岁三月十六日也。
柳阴诗话：
司马梦求为沙市监镇，至元十二年殉江陵之难。刘麟瑞昭忠诗曰：“下官名姓君知否？涑水先生五世孙。”
--578985s（留言） 2015年12月29日 (二) 15:02 (UTC)
我在哪里可以找到XXX的缺少的部分 集注太玄经 页
http://www.guoxuedashi.com/a/582855/814521.html？
(google translate of my question)
Where can I find the missing parts of the 集注太玄经 at page http://www.guoxuedashi.com/a/582855/814521.htmlxxx. on page
http://www.guoxuedashi.com/a/582855/814521.html？
　#11『釋正』原作『釋失』，據備要、全書本改和晉范望注《太玄經》（明萬玉堂翻宋本，以下簡稱范本），陸續述玄：『其失者，因釋而正之』改。
　　集註太玄經卷一？？ (<-----   Where can I find this part??)
　　集注太玄經卷之二
　　一方二州一部三家童
　　陰家木，準蒙。陽氣始窺，物僮然成未有知。范曰：立春之節，萬物孚甲始出，枝葉未舒，故謂之童。光謂：陽氣微見地上，故曰始窺。
thread_title:  從條目移出的各項文獻資料 

message: 之前加的“上官尚光”，大概率是现代人创造的。 。根本无任何学术专著和史料提及此名。--Kethyga（留言） 2022年6月18日 (六) 14:30 (UTC)
thread_title:  司马光砸缸中的小孩